**OŠ „ANTUN MATIJA RELJKOVIĆ „**

BEBRINA 48 B

**ŠKOLSKI ODBOR**

**ZAPISNIK SA 26. SJEDNICE ŠKOLSKOG ODBORA**

**OD 17. LISTOPADA 2019. GODINE**

Mjesto: Zbornica Matične škole u Bebrini 48B

Početak rada: 16,00 sati

Prisutni članovi Školskog odbora: Mato Tominović, Goran Vračić, Natalija Lučić, Renata Poverk, Mijo Belegić, Ivana Penić i Josip Ćosić

Odsutni : nema

Ostali prisutni: Marija Rosandić- ravnateljica

Sjednici predsjedava: Mato Tominović- predsjednik Školskog odbora

Zapisničar: Natalija Lučić

Predsjednik Školskog odbora otvara sjednicu, konstatira da je prisutna većina članova te da Školski odbor može donositi pravovaljane odluke. Stoga predlaže

**DNEVNI RED:**

1. Usvajanje zapisnika sa 25. sjednice Školskog odbora od 27.09.2019.g.

2. Otvaranje, razmatranje i vrednovanje pristiglih ponuda na natječaj za imenovanje

ravnatelja/ice Škole i utvrđivanje Liste kandidata za ravnatelja/icu

3. Različito

Dnevni red je jednoglasno usvojen.

**Ad 1)** Nema primjedbi na zapisnik sa 25.sjednice Školskog odbora održane 27. 09. 2019.g. te je isti jednoglasno usvojen.

**Ad 2**)Predsjednik Školskog odbora upoznaje članove Školskog odbora da je dana 04.10.2019.g. u „Narodnim novinama“ br 95/2019. te na mrežnoj stranici Škole objavljen natječaj za imenovanje ravnatelja/ice Škole.

U natječajnom roku zaprimljena je u zatvorenoj omotnici jedna prijava i to Marije Rosandić, na kojoj je otisnut prijemni štambilj Škole s datumom zaprimanja 11. 10.2019.godine. Otvorena je prijava Marije Rosandić iz Brodskog Stupnika, Stjepana Radića 98, te je uz potpisanu prijavu kandidatkinja u izvorniku priložila:

- životopis,

- domovnicu,

- diplomu br:8684/2000 Filozofskog fakulteta- Pedagogijskih znanosti u Zagrebu o

stečenoj visokoj stručnoj spremi, stručnog naziva diplomirani učitelj,

- svjedodžbu Ministarstva prosvjete i športa o položenom stručnom ispitu za zvanje

učitelja razredne nastave,

- dokaz o radnom iskustvu (potvrdu Hrvatskog zavoda za mirovinsko osiguranje),

- potvrdu OŠ „Antun Matija Reljković“ Bebrina o vrsti poslova i trajanju radnog odnosa

iz koje je vidljivo da u Školi ima zasnovan radni odnos od 15. 01.2001.g., da je radila

na poslovima učiteljice razredne nastave do 19.12.2009.g. a od 20.12.2009.g. obavlja

poslove ravnateljice ove Škole u dva madata,

* **uvjerenje Općinskog kaznenog suda u Zagrebu da se protiv Marije Rosandić ne vodi kazneni postupak ili da nije pod istragom,**
* **program rada za mandatno razdoblje.**

**Kandidatkinja je dostavila i dokaze o dodatnim kompetencijama koje se vrednuju u postupku imenovanja ravnatelja, poznavanje stranog jezika, digitalne vještine i iskustvo rada na projektima i to:**

* **svjedodžba Pučkog otvorenog učilišta Libar iz Slavonskog Broda, o znanju stranog jezika, engleski opći jezik stupanj A2,**
* **potvrda Ivore Škola informatike iz Slavonskog Broda o završenom tečaju za Računalnog operatera,**
* **potvrda Upravnog odjela za obrazovanje šport i kulturu, o iskustvu rada na projektima**

**te potvrda Udruge Eko Brezna iz Slavonskog Broda o sudjelovanju u projektu Eko-Eko Volonterko.**

**Uvidom u dostavljenu dokumentaciju Školski odbor jednoglasno je utvrdio da je prijava Marije Rosandić dostavljena u propisanom roku, da je dostavljena sva dokumentacija navedena u natječaju, da Marija Rosandić ispunjava nužne uvjete za ravnatelja, te da je dostavila dokaze o dodatnim kompetencijama.**

**Temeljem članka 63. Statuta Škole Školski odbor je pristupio vrednovanju dodatnih kompetencija kandidatkinje Marije Rosandić:**

1. **Poznavanje stranog jezika vrednuje se na sljedeći način**

* **znanje stranog jezika (engleski opći jezika, razina A2) – 5 bodova**

1. **Digitalne vještine vrednuju se na slijedeći način**

* **posjedovanje osnovnih digitalnih vještina (tečaj za računalnog operater) – 5 bodova**

1. **Rad na projektima vrednuje se na sljedeći način**

* **iskustvo rada na projektima (potvrde o iskustvu rada na projektima) - 5 bodova**

**Školski odbor je jednoglasno vrednovao dodatne kompetencije sa ukupno 15 bodova.**

**Nakon utvrđivanja ukupnog rezultata ostvarenog na vrednovanju Školski odbor donosi:**

**ODLUKA: Utvrđuje se Lista kandidata za imenovanje ravnatelja/ice OŠ „Antun Matija Reljković“ Bebrina sa kandidatkinjom Rosandić Marijom iz Brodskog Stupnika, Stjepana Radića 98, diplomiranom učiteljicom.**

**Utvrđena Lista kandidata dostavlja se Učiteljskom Vijeću, Vijeću roditelja, te Skupu(zboru) radnika radi donošenja Zaključka o stajalištu za kojeg će kandidata glasovati njihovi predstavnici u Školskom odboru Škole u postupku imenovanja ravnatelja/ice. Lista kandidata dostavlja se i Školskom odboru.**

**Ova Odluka kojom se utvrđuje Lista kandidata nalazi se u privitku zapisnika i čini njegov sastavni dio**

**Ad 3.)** KUD „BEBRINA“ uputio je školi zamolbu za korištenje školskog hola dana 27.10.2019. ,bez naknade, radi održavanja smotre folklora „Urodila šuma žirovica“.

Školski odbor jednoglasno donosi

ODLUKA: Udovoljava se zahtjevu KUD-a „Bebrina“ te im se ustupa hol škole dana 27.10.2019.g. za održavanje smotre folklora „Urodila šuma žirovica“.

Za ovu Odluku zatražit će se suglasnost osnivača.

Završeno u 17,00 sati

U Bebrini, 17. listopada 2019.g.

Zapisničar Predsjednik Školskog odbora

Natalija Lučić Mato Tominović

KLASA: 003-06/19-01/19

URBROJ: 2178/02-01/19-1